Document ID: /roh_data/filtered/fineweb-2-filterrobots_roh.jsonl.gz/44949

Andrea Masüger è vegnì elegì sco nov president da la Federaziun svizra d'editurs da medias VSM. L'anteriur CEO da la Somedia suonda al president da la TX-Group, Pietro Supino ch'è vegnì elegì sco president d'onur dal VSM. Masüger ch'è stà 17 onns il schefredactur da la «Bündner Zeitung», respectiv pli tard la «Südostschweiz», è dapi il 2016 en il presidi dal VSM. Dasperas è el vice-president da la Scola da schurnalissem MAZ e president dal Premi da schurnalists turitgais. En ses pled d'inauguraziun, ha el accentuà l'impurtanza da medias privatas per la democrazia directa.
RTR novitads 18:00